Bubert

Bubert () on õhuline pudrutaoline magustoit, mis on valmistatud piimast, jahust, suhkrust ja vahustatud munadest. 

Bubertit serveeritakse jahtunult kisselli või kompotiga või lihtsalt moosisilmaga.

Õhuline bubert
Lia Virkuse retsepti koostisosad
 1 liiter piima
 125 g nisujahu
 150 g suhkrut
 5 munakollast
 3 munavalget
 vedelat toormoosi või kisselli (serveerimiseks)

Valmistamine
Sellest kogusest jätkub neljale. Valmistusaeg: 20 minutit. 
 Enamik piimast kallata potti (jätta väheke piima jahuga segamiseks alles) ja kuumuta keemiseni. Segada kõrvalepandud piim jahuga ja vispeldada kuuma piima hulka. Kuumutada segades, kuni segu pakseneb.
 Vahustada munakollased suhkruga ja segada kuuma piima hulka. Lasta jahtuda ja tõsta vaagnale.
 Lisada munavalged piima-munavahule ja segada pliidil kuumutades ettevaatlikult korra veel läbi. Tõsta valmis bubert kausikestesse ja lasta jahtuda.Lia Virkus. Küpsetamata magustoidud. Õhuline bubert. Toidutare/Õhtuleht. 17.02.2014. 

Buberti variatsioone
Jahu asemel võib valmistamisel kasutada ka mannat (või jahu mannaga pooleks) või riisi, kuid eriline õhulisus saavutatakse just jahu korral.
Bubert on Eesti, Saksa ja Läti köögile omane magustoit. Mannabubert (mannas buberts) on lätlaste rahvustoit.Bubert. Nami-nami.ee Vaadatud 05.07.2021.

Viited

Välislingid
 Buberti valmistamisõpetus Nami-Nami retseptikogust

Kategooria:Magustoidud
Kategooria:Eesti köök